Priserne på flybilletter kommer til at stige efter Sterling
Airlines&#39; konkurs, vurderer chefredaktør for rejsebranchens fagblad Take-off, Eivind Olesen, over for P1 Morgen.

Han mener, at billetterne har været solgt til under produktionsprisen, fordi konkurrencen har været så hård. Derfor vil det betyde at priserne stiger nu, hvor Sterling er ude af markedet. - De tider er forbi, hvor man kan vælge, om man vil købe et par nye cowboybukser eller en billet til Rom, siger Eivind Olesen til P1 Morgen. Han mener til gengæld ikke, at vi vil se flere konkurser i den danske del af flybranchen.